Երևանի ավագանու ընտրություններում «Ժառանգության» ցուցակի երկրորդ համարը՝ Արմեն Մարտիրոսյանը, խիստ բացասական համարեց ընտրական տեղամասերում տեսախցիկների բացակայությունը։ Մարտիրոսյանի խոսքով՝ տեսախցիկները վերահսկողության լավ միջոց էին բռնություններն ու ընտրախախտումները կանխելու համար։ Խորհրդարանական ընտրություններին ՕՐՕ դաշինքով մասնակցած «Ժառանգության» վարչության նախագահն ասաց՝ 2017-ին օնլայն հետևել են այն տեղամասերի քվեարկության ընթացքին, որոնց վերաբերյալ ահազանգեր են ունեցել: